Wallin ahdistelusyytöksestä: Ylilyönti, jota ei saa korjattua
Ylilyönti, jota ei saa korjattua
Torstai 6.11.2008 klo 17.50 Kulttuuri- ja urheiluministeri Stefan Wallin (r) sai tiedon valtiosihteerinsä lopputiliin johtaneesta käytöksestä jo viime maanantaina. Stefan Wallinin mukaan valtiosihteeri Stefan Johanssonin ero oli ainoa mahdollinen johtopäätös. (PASI LIESIMAA)
Hufvudstadsbladetin mukaan Johansson kähmi useita naispuolisia vieraita Ruotsin suurlähettillään järjestämillä juhlilla. (SARI GUSTAFSSON / LEHTIKUVA)
Stefan Johanssonin häirinnän kohteeksi joutunut nainen lähetti asiasta sähköpostiviestin ministerille.- Vastasin hänelle, pahoittelin tapahtunutta ja sanoin puhuvani valtiosihteerin kanssa tapahtuneesta, niin kuin teinkin. Annoin valtiosihteerille mahdollisuuden esittää oman versionsa. Sen jälkeen tilanne oli sellainen, että oli olemassa vain yksi vaihtoehto, Wallin kertoi torstaina STT:lle.Wallin sanoi, että tapaus on hyvin valitettava ja surullinen eikä sitä saa korjattua.- Hän (Johansson) teki oman johtopäätöksensä tänä aamuna (torstaina) Se oli ainoa mahdollinen tässä tilanteessa.Kuinka kiusallista on, että tällainen tapaus sattuu tasa-arvoasioista hallituksessa vastaavan ministerin lähipiirissä?- Tämä on erään yksilön omalla ajallaan tekemä ylilyönti. Ei siitä voida muita syyttää. Suomen tasa-arvopolitiikasta tai sosiaali- ja terveysministeriön tasa-arvoyksikön toiminnasta tämä ei kerro yhtään mitään. STT